da sv de fr ro de en da da da da da da pl da da da da en en en en en da de da da nl da da da da da da da da da da da da da da da da da da da da da da da da es es tr es da da da da da da da fr fr da da da da da en en de es da da da en da da en de da en en nb de da da da en en en en de da da da da en pl da da da da da es da pl da da de da da da da fi de da et da da da it fr en da da da sv da de de de da da de da de fi sv en en da tr es nn ro en sv ar en en da da da it en en da da fr fr da da en af ro da da da da da da af ro nb da fr it ro da da fi da de da da pl da da da da sv hu fr ro
det rammer ikke kun naboen | Randstad Danmark
register as a new user
Bemærk: Vores system angiver, at Javascript er deaktiveret eller ikke understøttet af din browser. For at opnå den fulde funktionalitet af dette websted, skal javascript være aktiveret. Vær venlig at ændre dine browserindstillinger.
Ordet cybercrime kan få selv den mest hærdede IT-leder til at ryste på hænderne. Og de fleste har da også privat stiftet bekendtskab med for eksempel trusselsmails eller ”phishing”, som er en betegnelse for, når nogen prøver at lokke informationer ud af dig for eksempel om dine kontooplysninger.
Men hvordan undgår man at lukke den form for modbydelige gæster inden for i virksomheden, og hvad udgør egentlig de største trusler?
Martin fortæller, at selv om der er kommet mere fokus på problemet i dag, så er der stadig rigelig med plads til forbedringer.
Skal ind i organisationskulturen
Ifølge Martin er det afgørende, at man får IT-sikkerhed helt ind under huden i virksomhedens DNA.
»Det er helt essentielt, at ledelsen i virksomheden i høj grad italesætter vigtigheden af IT-sikkerhed, hvilket også i stigende omfang sker ude i virksomhederne i dag. IT-sikkerheden skal ind og være en del af hele kulturen og virksomhedens værdisæt - på lige fod med virksomhedens værdier på andre områder, integritet og så videre,« fastslår Martin Kaae Jensen.
Christian Kjær, der er partner med ansvar for cyber- og informationssikkerhed i PwC’s Digital Trust team, er helt enig med Martin Kaae Jensen i, at problemerne er eskaleret i de senere år, men at virksomhederne heldigvis samtidig er blevet mere opmærksomme på dem. Han påpeger dog samtidig, at de IT-kriminelle også er blevet langt dygtigere, ligesom markedet inden for IT-sikkerhed og -kriminalitet er eksploderet.
»Da jeg rådgav virksomheder for fem-ti år tilbage, var det typisk kun de større selskabers IT-afdelinger, der så dette som en risiko. Men cybercrime har bredt sig som ringe i vandet, og i dag er det ikke kun de store, multinationale selskaber, der rammes. Det går også ud over andre, herunder også små og mellemstore selskaber – ingen kan sige sig fri. Der er også kommet langt flere kriminelle aktører i markedet, og det er der først og fremmest to grunde til. Dels er gevinsten langt højere ved cybercrime end ved ”normal” kriminalitet, og dels er risikoen langt mindre for den kriminelle. Risikoen for at blive opdaget bag skærmen er simpelthen langt mindre, end hvis man skulle hoppe over hegnet til virksomheden,« siger Christian Kjær.
Ifølge Christian Kjær er IT- og informationssikkerhed ikke længere kun en udfordring for IT-afdelingerne men også noget, som top-ledelsen i stigende grad er nødt til at forholde sig til. Der findes nemlig flere eksempler på, hvor galt det ellers kan gå.
At fokus på cyberkriminalitet i øvrigt skærpes i disse år, vidner en dansk undersøgelse fra PwC også om. Af undersøgelsen fremgår det, at flere virksomheder har haft øgede udgifter til udbedring og efterforskning af sikkerhedshændelser.
Faktisk har 49 procent haft øgede udgifter i forhold til sidste år, og i 2017 svarede 41 procent det samme, i alt svarende til en stigning på otte procentpoint. Af undersøgelsen kan man dog også se, at det øgede fokus har resulteret i en positiv udvikling fra 2017 til 2018 i forhold til antallet af virksomheder, der angiver, at de har været udsat for en sikkerhedshændelse. Her er der nemlig sket et fald på 20 procent i andelen af virksomheder, der angiver, at de har været udsat for en sådan hændelse.
I dag går de kriminelle efter medarbejderne
I takt med at der i dag findes mere og bedre teknologi til at beskytte virksomhedens infrastruktur, så er det ofte den enkelte medarbejder, der er udsat. Og netop derfor skal man gøre endnu mere for, at IT-sikkerhed bliver en naturlig del af virksomhedens kultur.
»Det er helt tydeligt, at de kriminelle i dag går efter virksomhedens svageste led, og at de også vil gøre det fremover. Ved at udnytte medarbejderens manglende viden og lokke disse til at klikke på diverse ondsindede links eller hente software, kan de få adgang til systemer og data i virksomheden,« forklarer Christian Kjær.
Gode råd til hvordan du skærper din virksomheds IT-sikkerhed og mindsker risikoen for at få onlinebesøg af kriminelle:
Sørg for at ledelsen har informationssikkerhed på agendaen.
Sørg for at risikoen ved it-kriminalitet bliver belyst med input fra flere afdelinger, herunder bl.a. forretningsledelsen, HR og IT.
Se problemstillingen som organisk og lad være med at tro, at bare fordi du har et godt sikkerhedssystem i dag, så er det også godt nok i morgen.
Alle såvel nye som eksisterende medarbejdere skal løbende orienteres om vigtigheden af og konsekvenserne ved ikke at opretholde virksomhedens retningslinjer for sikkerhed.
Lav løbende oplysningskampagner/tests, som sikrer, at medarbejderne ved, hvad de skal være opmærksomme på, og hvad de ikke må gøre.
danskerne kommer hurtigt ned i gear
både optimister og pessimister
ny arbejdsuge betyder længere weekend
temperaturen daler på jobmarkedet
vores job forsvinder ...
HR, trends og tendenser
hvorfor arbejde hos randstad?
bliv en del af business support
få vikarjob i København
få vikarjob i Aarhus
få vikarjob i Aalborg
få vikarjob i Kolding
ledige stillinger i København
ledige stillinger i Aarhus
ledige stillinger i Aalborg
ledige stillinger i Kolding
genvejen til et job
ledige stillinger i Danmark
Randstad A/S har sit hovedkontor i København og er registreret i Danmark med CVR. nr. 25 05 05 41.
Vores adresse er: Vester Farimagsgade 7, 2. sal, 1606 København V, Danmark.
RANDSTAD, HUMAN FORWARD OG SHAPING TE WORLD OF WORK er registrerede varemærker af Randstad N.V.
© Randstad N.V. 2019
Development and Hosting by Bit Agency
søg på denne side
bliv vores kollega toggle
hvorfor arbejde hos randstad?
mission, værdier og kultur
HR, trends og tendenser toggle